আজ বুঝি তোরে যাবে লইয়ারে বুবুজান  আজ বুঝি তোরে  যাবে লইয়া।  কানচি কুনা কানছো ক্যানো ঘুমটা মুড়ি দিয়া,  ঘরে আসো চুল বান্দেদি রাঙ্গা ফিতে দিয়ারে বুবুজান  আজ বুঝি তোরে যাবে লইয়া।  দামান মিয়া আইছে নিতি নায় দেখিনাই ছোইয়া,  মধ্যিখানে বসপা তুমি ঘুমটা মুড়ি দিয়ারে বুবুজান  আজ বুঝি তোরে যাবে লইয়া।  পায় আলতা চোখি কাজল নেব ত্যাল মাখাইয়া,  মধ্যিখানে বসপা তুমি জুংড়া মুড়ি দিয়ারে বুবুজান  আজ বুঝি তোরে যাবে লইয়া।  এতো সাধের আলতা সাবান সব যাবে ধুইয়ারে বুবুজান  আজ বুঝি তোরে যাবে লইয়া।